KYK: 'Rugby raak patetiese sport' | Netwerk24
30 April 2018 10:36
Die voormalige Engelse agtsteman James Haskell sê rugby verander in 'n patetiese sportsoort. Dit kom nadat sy Wasps-span van 'n drie ontneem is weens 'n gevaarlike duikslag wat hy uitgevoer het.
James Haskell het rugby se reëls gekritiseer ná afloop van sy laaste tuiswedstryd vir Wasps. Foto: Getty Images
Suff.co.nz berig Haskell het Sondag as plaasvervanger vir Wasps in hul Engelse Premierliga-kragmeting teen Northampton Saints opgedraf.
Hy was op moedverloor se vlakte toe die skeidsregter sy spanmaat, John Bassett, se drie nie toegeken het nie weens 'n hoogvat wat Haskell in die aanloop tot die vyfpunter uitgevoer het.
"Ek is nogal emosioneel oor die laaste strafskop, ek weet nie wat met rugby gebeur het nie," het Haskell in 'n onderhoud op die veld ná afloop van die wedstryd gesê.
"Dit lyk asof ek op die regte tyd begin afskeid neem, want dit raak op die oomblik 'n bietjie van 'n patetiese sportsoort."
Dit was die 33-jarige losvoorspeler se laaste tuiswedstryd vir Wasps, wat die besoekers met 36-29 geklop het.